### Beslutninger

Forslaget blev på byrådsmødet den 10. juni 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA M

En konkret og helhedsorienteret indsats i udsatte boligområder

Baggrund og intention

Alt for mange kvinder med ikke-vestlig baggrund står uden for arbejdsmarkedet – og mange lever i udsatte boligområder med begrænset kontakt til samfunds- og arbejdsliv. Det vil vi gøre noget ved.

Vi foreslår en konkret indsats, som bygger på det, der virker – og samtidig løser flere af de udfordringer, [adresse] allerede kæmper med: mangel på arbejdskraft i ældreplejen, ulighed i beskæftigelse og mistrivsel blandt sårbare familier.

Hvad vil vi gøre?

1. Små job til kvinder – der hvor behovet er størst

[adresse] har alvorlige rekrutteringsudfordringer i ældreplejen og på lokalcentrene. Her foreslår vi, at der oprettes deltidsstillinger til kvinder uden formel uddannelse – fx 6–15 timer om ugen – med helt konkrete opgaver, som ikke kræver faglig autorisation.

Eksempler på opgaver: morgenhjælp, måltider, tøjvask, samvær, praktisk støtte og tilstedeværelse. Ansættelse kan fx ske via Lokalsjakket ved Livsværkstederne i [adresse].

2. Brug succesen fra 8220 – [adresse]

Et kursus udviklet af Bydelsmødrene 8220, Jobcenteret og Folkesundhed Vest med fokus på rettigheder, jobsøgning, samtaler og virksomhedskultur. Kurset bør udbredes til andre områder – herunder i tæt samarbejde med [adresse] i [adresse].

3. Stop for lange, uforpligtende praktikker

Conny Johansen må maksimalt vare 6 uger og følges af klar plan og perspektiv på job eller opkvalificering.

4. Inkluder hele familien i løsningerne

Lokal job- og uddannelsesvejledning, virksomhedsbesøg og inddragelse af ægtefæller og børn, så flere kvinder kan støttes i overgangen til arbejdsmarkedet.

5. Få forvaltningerne til at arbejde sammen

En fælles model på tværs af Beskæftigelse, Børn og Unge, Social, Kultur og Folkesundhed baseret på lokale aktører og data.

Økonomi og finansiering

- Brug af eksisterende boligsociale midler og samarbejder

- Omlægning af ressourcer fra lange praktikforløb

- Partnerskaber med virksomheder og fonde

- Brug af lokale aktører og bygninger – herunder [adresse] i [adresse] som brobygger og platform

Opfølgning og effekt

Efter 18 måneder ønskes en evaluering med fokus på:

- Antal kvinder i job, praktik eller uddannelse

- Antal familier der oplever øget trivsel og selvforsørgelse

- Oplevelsen i ældreplejen

- Borgernes vurdering af tilbuddene

Derfor stiller vi forslaget

Når kvinder får mulighed for at bidrage, vokser deres selvværd – og deres børn får rollemodeller. Når familier bliver en del af fællesskabet, styrker det både sammenhængskraft og lokal trivsel. Samtidig får vores ældre mere nærvær og tryghed.

Dette forslag handler om at bruge de ressourcer og erfaringer, vi allerede har – klogt, konkret og menneskeligt.